# 

# Referat

**Møtetid: Onsdag 2018-04-18 kl.19.00-21:00.**

**Møtested: Kroer kirkestue.**

**Til stede:**

Leder Svend-Kristian Martinsen

Nestleder Sigrid Hjørnegård

Medlem Asbjørn Rønning

Medlem Inger-Lise Norseth Stubberud

1.varamedlem Alexander Krohg Plur

Prest Jan Kay Krystad (sokneprest)

Kateket Jenny (under sak 2018/06)

Forfall Linda Janson-Haddal

Referent Sigrid

Orienteringssaker

* Freskuka blir ikke arrangert til høsten
* «Stasstoler» er levert til Bjørg Langeland for reparasjon. NB: Det blir vielse i Kroer kirke 19. mai. Svend-Kristian sjekker om Bjørg kan få ferdig stolene til da.
* Besøk fra Grønt utvalg (Torger Gillebo) utsatt til junimøtet.
* 25 salmebøker er bestilt
* Kroer kirke rehabilitering. Svend-Kristian presenterer prosjektet på årsmøtet. Prosjektleder Monica Lislerud inviteres evt til et møte/kirkekaffe på høsten for å orientere om arbeidet.
* 4 stk. 50-årskonfirmanter har meldt at de kommer på feiringen.

**Gjennomgang og oppfølgning av saker i referat fra forrige møte**

* Grønt utvalg: Kroer har ingen representant i utvalget
* Asbjørn følger opp sak 2018/04, hyller til salmebøker
* Alexander følger opp sak 2018/05, audiovisuelt utstyr til Kroer kirke
* Fasteaksjon. Ca 10.000 kr i kontanter, uklart hvor mye som kom via vipps

**Sak 2018/06 Trosopplæring for Kroer**

Kateket Jenny orienterte om opplegget slik det fungerer nå. De tiltakene som er flyttet fra Kroer til Ås er babysang og 10-åringene. I tillegg er det flere nye tiltak som alle er lagt til Ås. Kateketen understreket viktigheten av at tilbudet for barn og unge i Kroer må være like godt selv om aktiviteten ikke fysisk foregår i Kroer. En måte å få flere barn til aktivitetene kan være å slå sammen flere årstrinn til ett tiltak. Det som skjer i Kroer er utdeling av 4 års bok, Triangelklubben intro, Jorda rundt (våren 2019) kombinert med gudstjeneste på Trampen, konfirmasjon (presentasjon, fasteaksjon, konf.gudstjeneste) I tillegg kommer det kontinuerlige arbeidet i Triangelklubben. Det er viktig for menighetsarbeidet i Kroer, men defineres ikke som trosopplæring. Kan Tårnagentene legges til Kroer kirke ett år?

Vedtak:

Tilknytningen til menigheten i Kroer forutsetter en viss kjennskap og kunnskap til Kroer kirke. Menighetsrådet er derfor opptatt av å holde en viss aktivitet i Kroer kirke selv om oppslutningen er forholdsvis lav. MR ønsker at ett av arrangementene for konfirmantene i løpet av året legges til Kroer. MR ønsker også at det vurderes tiltak på tvers av årskull.

**Sak 2018/07 Kroer Skole er nedleggingstruet --- igjen.**

Ås kommune har sendt på høring et forslag om å legge ned skolen, alternativt beholde småtrinnet i Kroer og flytte mellomtrinnet til Rustad. MR vil delta med høringssvar i den åpne høringen frist 5. mai. Se for øvrig egne eposter på saken. «Det gylne Triangel» hadde møte om saken 17.4. og ble enige om å sende en henvendelse til kommunen for å oppklare befolkningsprognosene som ligger til grunn i høringsutkastet. Aspekter:

* Hva betyr det for barna?
* Hva betyr det for bygda?
* Hva betyr det for kirka?

SKM utformer et utkast til høringssvar som distribueres og godkjennes av MRs medlemmer skriftlig.

Vedtak:

MR vil sende høringssvar innen fristen 5. mai. Videre oppfølging avgjøres når vi har fått svar fra Ås kommune. MR vil i størst mulig grad samarbeide med Kroer Vel og Kroer skole om videre aksjon.

**Sak 2018/08 Gudstjenesteliste – kjøreplan for høsten 2018.**

Sokneprest Jan Kay la fram utkast til vurdering/kommentar. MR diskuterte friluftsgudstjeneste på Trampen 14. oktober. Det er samme helg som SmakÅs. Mulig samarbeidsprosjekt med Triangelklubben? Grønt utvalg? KRIK? Kan vi få tak i musikere (blåsere)? Jan Kay snakker med speiderne og spør om vi kan få låne uteområdet, kjøkken og toalett. MR diskuterte muligheten for 2 gudstjenester på julaften (kl1400 og kl1600). Vurderes videre. MR ønsker å gjenta suksessen med gudstjeneste kl1600 på nyttårsaften. Ellers ser planen fin ut.

Vedtak:

Gudstjenestelista ble godkjent som foreslått. I tillegg ønsker MR å forsøke 2 gudstjenester på julaften. MR tar sikte på en friluftsgudstjeneste som foreslått på Trampen 14.10. kl1300. Jan Kay avklarer med speiderne. Planlegges videre på neste møte.

**Sak 2018/09 Budsjett og disponering av mindreforbruk**

Det foreligger et forslag til budsjett for 2018 som skal vedtas. Det foreligger også en plan for 2019, 2020 og 2021 til orientering. MR diskuterte ønsket om å bruke ekstra midler i forbindelse med oppussingen i 2018/2019 til blant annet nytt lydutstyr, oppussing av orgelet eller annet. Dette tas inn som egen post på kr 30.000 i budsjettet for 2019 som da må dekkes inn av disposisjonsfondet dette året. Årsmøtet orienteres om at vi er innstilt på merforbruk i forbindelse med oppussingen.

Vedtak:

Budsjett-forslaget [Regnskap\_budsjett\_økonomiplan Kroer MR2018-2021.xlsx](file:///D:\Users\Svend-Kristian\Documents\Kirken\Kroer%20Menighet\Kroer%20MR\Møte%202018-04-18\Regnskap_budsjett_økonomiplan%20Kroer%20MR2018-2021.xlsx) vedtas som regnskap for 2017 og budsjett 2018 for Kroer Menighetsråd.

Mindreforbruket på kr. 12.761 for 2017 overføres til disposisjonsfond.